Title: ประกาศคณะกรรมการควบคุมการขนส่งทางบกประจำจังหวัดนราธิวาส ฉบับที่ 23 (พ.ศ. 2550) เรื่อง กำหนดเส้นทางสำหรับการขนส่งประจำทางด้วยรถโดยสาร

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดนราธิวาส
ฉบับที่
๒๓ (พ.ศ. ๒๕๕๐)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]

ด้วย คณะกรรมการควบคุมการขนส่งทางบกประจำจังหวัดนราธิวาสได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้กับประชาชนในเขตเทศบาลเมืองนราธิวาส

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดนราธิวาส ในการประชุมครั้งที่
๒/๒๕๔๙ เมื่อวันที่ ๖ กรกฎาคม ๒๕๔๙ ได้รับอนุมัติในหลักการจากคณะกรรมการควบคุมการขนส่งทางบกกลาง
ในคราวประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ จึงได้กำหนดเส้นทางรถโดยสารประจำทาง
หมวด ๑ จังหวัดนราธิวาส สายที่ ๒ สะพานยะกัง - สำนักงานขนส่งจังหวัดนราธิวาส และมติคณะกรรมการควบคุมการขนส่งทางบกประจำจังหวัดนราธิวาส
ในการประชุมครั้งที่ ๒/๒๕๔๙ เมื่อวันที่ ๖ กรกฎาคม ๒๕๔๙ ได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่
๓/๒๕๕๐ เมื่อวันที่ ๖ กุมภาพันธ์ ๒๕๕๐ จึงได้กำหนดเส้นทางรถโดยสารประจำทางหมวด ๑ จังหวัดนราธิวาส
สายที่ ๓ ศูนย์ราชการ (สำนักงานสาธารณสุขจังหวัดนราธิวาส) - สะพานยะกังให้ใช้รายละเอียดเส้นทาง
ดังนี้

สายที่
๒ สะพานยะกัง - สำนักงานขนส่งจังหวัดนราธิวาส
เริ่มต้นจากสถานที่จอดรถโดยสารประจำทางเชิงสะพานยะกัง
ไปตามถนนระแงะมรรคาผ่านโรงพยาบาลนราธิวาส ตลาดบางนาค ตรงไปตามถนนภูผาภักดี ผ่านโรงเรียนเทศบาล
๑ ตลาดเทศบาล ๒ ตลาดเทศบาล ๑ แยกซ้ายไปตามถนนนิมิตมงคล แยกซ้ายไปตามถนนพิชิตบำรุง แยกขวาไปตามถนนโคกเคียน
ผ่านบ้านบาโงะบูตอ แยกซ้ายไปตามถนนพนาสณฑ์ ผ่านโรงเรียนสารพัดช่าง วัดพนาสณฑ์ โรงเรียนวัดพนาสณฑ์
แยกซ้ายไปตามถนนดาราวัฒน์ ตรงไปตามถนนเจริญพงศ์ แยกขวาไปตามถนนพิชิตบำรุง ผ่านหอนาฬิกา
ศาลากลางจังหวัด แยกขวาไปตามถนนสุริยะประดิษฐ์ ผ่านโรงเรียนนราสิกขาลัย กองกำกับการตำรวจภูธรจังหวัดนราธิวาส
แขวงการทางนราธิวาส แยกขวาไปตามถนนทางหลวงชนบทหมายเลข นธ. ๒๑๐๖ ผ่านสำนักงานเกษตรจังหวัด
ไปสุดเส้นทาง ณ สถานที่จอดรถโดยสารประจำทางบริเวณสำนักงานขนส่งจังหวัดนราธิวาส (ใหม่)

สายที่
๓ ศูนย์ราชการ (สำนักงานสาธารณสุขจังหวัดนราธิวาส) - สะพานยะกัง
เริ่มต้นจากสถานที่จอดรถโดยสารประจำทางศูนย์ราชการ
บริเวณสำนักงานสาธารณสุขจังหวัดนราธิวาส แยกซ้ายไปตามถนนศูนย์ราชการ ผ่านกองร้อยอาสาสมัครรักษาดินแดนจังหวัดนราธิวาสศาลจังหวัดนราธิวาส
สนามกีฬาจังหวัดนราธิวาส ถึงสี่แยกอีซูซุ แยกซ้ายไปตามถนนสุริยะประดิษฐ์ผ่านสนามกีฬาเทศบาลเมืองนราธิวาส
โรงเรียนนราสิกขาลัย ถึงสามแยกเรือนจำ แยกซ้ายไปตามถนนพิชิตบำรุง ผ่านที่ว่าการอำเภอเมืองนราธิวาส
ศาลากลางจังหวัดนราธิวาส สี่แยกออมสิน สี่แยกเยาวราชห้าแยกคาลเท็กซ์ ถึงวงเวียนน้ำพุ
(หน้ามัสยิดประจำจังหวัดนราธิวาส) แยกซ้ายไปตามถนนนิมิตมงคล
แยกขวาไปตามถนนภูผาภักดี ผ่านสวนกรมหลวงนราธิวาสราชนครินทร์ ถึงอนุสรณ์สถานสื่อนกสันติภาพ
ตรงไปตามถนนระแงะมรรคา ผ่านมหาวิทยาลัยนราธิวาส โรงพยาบาลนราธิวาสราชนครินทร์สถานีขนส่งผู้โดยสารจังหวัดนราธิวาส
สิ้นสุดเส้นทาง ณ สถานที่จอดรถโดยสารประจำทางสะพานยะรัง

ประกาศ
ณ วันที่ ๑๖ มีนาคม พ.ศ. ๒๕๕๐
การัณย์
ศุภกิจวิเลขการ
ผู้ว่าราชการจังหวัดนราธิวาส
ประธานกรรมการควบคุมการขนส่งทางบก
ประจำจังหวัดนราธิวาส

วัชศักดิ์/ผู้จัดทำ
๑๓
มิถุนายน ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๔๘ ง/หน้า ๑๑๕/๗ มิถุนายน ๒๕๕๐